দুর্গাপুর এনআইটিতে ধর্মগুরু!

ওয়েব ডেস্ক : দুর্গাপুর এনআইটিতে (Durgapur NIT) ধর্মগুরু। পুরীর শঙ্করাচার্যের আসা নিয়ে জোর জল্পনা। দ্বিতীয় দীক্ষাদানেও বিতর্ক পিছু ছাড়ল না। প্রতিষ্ঠানের ডিরেক্টর জানালেন বেশ কিছু দুর্ঘটনার পর পজিটিভ ভাইবসের খোঁজেই নাকি অনুষ্ঠানের আয়োজন। তবে সত্যিই কি এতটা সরল এই সমীকরণ নাকি প্রযুক্তি বিদ্যালয়ে ধর্মগুরুর আমদানিতে রয়েছে সর্ষের মধ্যে ভূত? উত্তরের খোঁজ জারি।

দেশের নামী প্রযুক্তি শিক্ষাকেন্দ্রে যেখানে বিজ্ঞানের জয়জয়কার, ঠিক সেখানেই ধর্মগুরুকে নিয়ে এসে দীক্ষা অনুষ্ঠানের আয়োজন করা হল। দুর্গাপুর NIT ( (Durgapur NIT)) বা ন্যাশনাল ইনস্টিটিউট অফ টেকনোলজিতে পুরীর শঙ্করাচার্য নিশ্চলানন্দ সরস্বতী মহারাজকে ( Shankaracharya Nischalananda Saraswati Maharaj) নিয়ে এসে বৈদিক জ্ঞান প্রচার ও দীক্ষার কর্মসূচি করা নিয়ে বিতর্কের ঝড় উঠেছে। নিয়ম মেনে বৃহস্পতিবার অনুষ্ঠানের দ্বিতীয় দিনে হল দীক্ষা দান। দীক্ষা পর্বের অনুষ্ঠান এড়িয়ে গেলেও প্রতিষ্ঠানের ডিরেক্টর অরবিন্দ চৌবের সাফাই এনআইটিতে সাম্প্রতিকে কয়েকটি দুর্ঘটনা ঘটে গেছে। তাই একজন যোগী মহারাজের পদধূলি পড়লে খারাপ সময় কাটিয়ে উঠতে পারবেন। তাই এই আয়োজন। তবে পুরীর শঙ্করাচার্যের বিজ্ঞান সংক্রান্ত জ্ঞান নিয়েও আস্থাপ্রকাশ করেন ডিরেক্টর।

আরও খবর : উপরাষ্ট্রপতি নির্বাচনে ভোট কেনার অভিযোগ! তদন্তের দাবি কংগ্রেসের

এদিন বিভিন্ন জায়গা থেকে আসা ভক্তদের নানান প্রশ্নের উত্তর দিলেন পুরীর জগন্নাথ মন্দিরের শংকরাচার্য নিশচলানন্দ সরস্বতী মহারাজ ( Shankaracharya Nischalananda Saraswati Maharaj) । শঙ্করাচার্যের বাণীর আম্বিয়েন্স প্রতিষ্ঠানের এক ছাত্র জানালেন তিনি দীক্ষা নিয়েছেন। আগামী দিনের পথ চলার ক্ষেত্রে তার এই দীক্ষা নেওয়া তাকে সঠিক পথ দেখাবে বলেও আশা তাঁর।

ধর্মগুরুর বাণী সদর্থক প্রভাব আনবে প্রতিষ্ঠানে। এই বিশ্বাসেই প্রযুক্তি শিক্ষা প্রতিষ্ঠানে এলেন শঙ্করাচার্য। কিন্তু আদতে এই ঘটনা কি ঠিক এতটাই সরল? নাকি এর পিছনে রয়েছে মোদির গেরুয়াকরণ রাজনীতির প্রভাব? প্রশ্ন উঠছেই।